Ifjú balettnövendékek is szerepelnek A diótörő idei előadásain - Színház.hu
2013. november 16. szombat, 17:05
A táncakadémia hat évfolyamának ifjú balettművészei Janics Evelyn mesternő vezetésével az ősz közepe óta próbálnak az ünnepi szezon legnépszerűbb darabjának számító, karácsonyi mesebalettre - közölte a tanintézet.
A karácsonyi időszakban a világ színpadain E.T.A. Hoffman 1892-ben írt mesebalettjének számos feldolgozása látható, amelyben a fő karakterek néha más-más néven szerepelnek, a diótörő herceg egérkirály felett aratott győzelme azonban állandó.
A klasszikus balett-irodalomban nincs még egy olyan darab, amely lehetőséget adna arra, hogy a növendékek együtt nőjenek fel a darabbal, évről-évre gyarapodjon szakmai tudásuk egy-egy szerep eltáncolásával. Aki 4-5 évvel ezelőtt még csak gyermekszereplő volt, később már a vezető karaktereket is eltáncolhatja - olvasható a közleményben.
A diótörő november 17. és december 30. között összesen 23 alkalommal lesz látható a Magyar Állami Operaházban.
https://szinhaz.hu/api/trackback/id/tr6211888113